ການປະທະກັນ ຮອບໃໝ່ ເກີດຂຶ້ນອີກ ໃນກຸງ Kyiv (ສະໄລດ໌/ວີດີໂອ)
ຄວາມຮຸນແຮງ ທີ່ໄດ້ເອົາຊີວິດຜູ້ຄົນໄປ 17 ສົບ ມີຂຶ້ນໃນຂະນະທີ່ ບັນດາ ລມຕ ຕ່າງປະເທດ ຂອງສະຫະພາບຢູໂຣບ ພົບປະກັບ ປ. ຢູເຄຣນ ເພື່ອໂອ້ລົມກັນ ກ່ຽວກັບວິກິດການ.
ພວກທີ່ເຫັນເຫດການ ໃນນະຄອນຫລວງຂອງຢູເຄຣນ ກ່າວວ່າ ຢ່າງໜ້ອຍມີປະຊາຊົນເສຍຊີວິດ 17 ຄົນໃນການປະທະກັນອີກ ຄັ້ງໃໝ່ໆທີ່ເກີດຂຶ້ນ ລະຫວ່າງພວກປະທ້ວງຕໍ່ຕ້ານລັດຖະບານ ແລະຕຳຫຼວດຢູເຄຣນ ໃນເວລາພຽງບໍ່ເທົ່າໃດຊົ່ວໂມງ ຫຼັງຈາກ ປະທານາທິບໍດີ Viktor Yanukovych ປະກາດຢຸດພັກການປະ ເຊີນໜ້າກັນເປັນການຊົ່ວຄາວກັບບັນດາຜູ້ນຳຝ່າຍຄ້ານ ຈຳນວນຜູ້ເສຍຊີວິດທີ່ແຈ້ງໃຫ້ຊາບນັ້ນ ແມ່ນເພີ້ມຈາກ 28 ຄົນ ທີ່ກະຊວງສາທາລະນະສຸກກ່າວວ່າໄດ້ເສຍຊີວິດໃນການປະທະ ກັນຫຼາຍບັ້ນໃນຕົ້ນສັບປະດານີ້ຫຼັງຈາກຕຳຫຼວດປາບຈະລາຈົນ ບຸກເຂົ້າໄປໃນຄ້າຍຕູບຜ້າຕັ້ງ ໃນກຸງ Kyiv ນັ້ນ ຄວາມຮຸນແຮງດັ່ງກ່າວມີຂຶ້ນໃນຂະນະທີ່ບັນດາລັດຖະມົນຕີຕ່າງປະເທດຂອງ 3 ປະເທດ ໃນສະຫະພາບຢູໂຣບ ກຳນົດຈະທຳການໂອ້ລົມ ສົນທະນາກັນ ເລື້ອງວິກິດການດັ່ງກ່າວ ກັບປະທານາທິບໍດີຢູເຄຣນ ທີ່ກຸງ Kyiv ລາຍງານກ່ອນໜ້ານີ້ເວົ້າວ່າ ການພົບປະກັນໄດ້ ຖືກຍົກເລີກໄປ ເນື່ອງຈາກເກີດຄວາມວຸ້ນວາຍຄືນໃໝ່ ໃນເວລາຕໍ່ມາໃນມື້ດຽວກັນນີ້ສະ ຫະພາບຢູໂຣບ ຈັດກອງປະຊຸມ ສຸກເສີນຂຶ້ນ ທີ່ກຸງ Brussels ເພື່ອໂອ້ລົມສົນທະນາກັນ ເລື້ອງການລົງໂທດຕ່າງໆທີ່ອາດມີຂຶ້ນຕໍ່ພວກທີ່ຮັບຜິດຊອບໃນການກໍ່ຄວາມວຸ້ນວາຍນີ້ ການປະທະກັນລະຫວ່າງພວກປະທ້ວງຕໍ່ຕ້ານລັດຖະບານ ແລະຕຳຫຼວດ ໄດ້ເພີ່ມທະວີ ຂຶ້ນໃນສັບປະດານີ້ ນອກຈາກຈຳນວນຜູ້ເສຍຊີວິດນັ້ນແລ້ວຍັງມີປະຊາຊົນຕື່ມອີກ 300 ຄົນເຂົ້າປິ່ນປົວໃນໂຮງໝໍຮວມທັງພວກເຈົ້າໜ້າທີ່ຕຳຫຼວດ 88 ຄົນ ນັກຂ່າວ 6 ຄົນແລະ ສະມາຊິກລັດຖະສະພາຄົນນຶ່ງ ປະທານາທິບໍດີ Viktor Yanukovych ແລະພວກຜູ້ນຳປະທ້ວງຕໍ່ຕ້ານລັດຖະບານໄດ້ ຕົກລົງກັນຢຸດພັກການປະເຊີນກັນ ເປັນການຊົ່ວຄາວໃນວັນພຸດມື້ວານນີ້ ຖະແຫຼງການ ສະບັບນຶ່ງໃນ Website ຂອງປະທານາທິບໍດີ Viktor Yanukovych ກ່າວວ່າມັນມີຈຸດ ປະສົງແນໃສ່ເພື່ອ ແຕ່ບໍ່ໄດ້ແຈ້ງລາຍລະອຽດໃດໆໃຫ້ຊາບ